SUKUKOKOUS

		PÖYTÄKIRJA

Aika:			Lauantai 26.8. 2017 klo 17.00
Paikka:		Hotelli Vanajanlinna, Vanajanlinnantie 485, Harviala
Äänioikeuden tarkistus:  Äänioikeuden edellytyksenä on jäsenmaksun maksaminen

1.	Kokouksen avaus

	Sukuseuran puheenjohtaja Leena Ruskomaa avasi kokouksen kello 17.25. Paikalla oli  17 osallistujaa (osallistujaluettelo liitteenä). 

2.	Kokouksen järjestäytyminen: kokouksen puheenjohtajan, sihteerin ja pöytäkirjan tarkastajien valinta

Kokouksen puheenjohtajaksi valittiin Paavo Norlamo ja sihteeriksi Hannele Rajamäki. Pöytäkirjan  tarkastajiksi,  jotka  samalla  toimivat  myös  ääntenlaskijoina,  valittiin  Liisa 
Huovinen ja Märta Heikinheimo.

3.	Kokouksen laillisuuden ja päätösvaltaisuuden toteaminen

Yhdistyksen sääntöjen 10 § kuuluu: "Yhdistyksen kutsuu koolle hallitus joko kirjeitse tai sähköpostitse niille jäsenille, jotka ovat ilmoittaneet sähköpostiosoitteensa yhdistykselle. Kutsu postitetaan jäsenille vähintään kuukautta ennen kokousta jäsenen ilmoittamaan  osoitteeseen". Kokouskutsut  on  postitettu kesäkuun  sukukirjeessä. Näin
ollen kokous katsottiin laillisesti koolle kutsutuksi ja päätösvaltaiseksi käsittelemään kokouskutsussa mainittuja asioita.

4.	Kokouksen asialistan hyväksyminen

Hyväksyttiin kokouksen asialista (asialista liitteenä).

5.	Esitetään hallituksen ja toiminnantarkastajan kertomukset kahden edellisen vuoden toiminnasta

	Leena Ruskomaa esitteli toimintakertomuksen vuosilta 2015-2016 (toimintakertomus liitteenä). Hyväksyttiin toimintakertomus yksimielisesti. Leena Ruskomaa esitteli vuosien
2015-2016 tilinpäätöksen ja taseen. Paavo Norlamo luki toiminnantarkastajan lausunnon (toiminnantarkastajan lausunto liitteenä).

 
Hyväksyttiin toimintakertomus yksimielisesti. Leena Ruskomaa esitteli vuosien 2015 – 2016 tilinpäätöksen ja taseen. Leena Ruskomaa luki toiminnantarkastajan lausunnon (toiminnantarkastajan lausunto liitteenä). 

	Päätettiin merkitä hallituksen ja toiminnantarkastajan kertomukset kuulluiksi. 

6.	Päätetään tilinpäätöksen vahvistamisesta ja vastuuvapauden myöntämisestä kahdelta edelliseltä tilikaudelta

	Vahvistettiin tilinpäätös vuosilta 2015 – 2016 ja päätettiin myöntää vastuuvapaus hallitukselle ja muille tilivelvollisille.

7.	Valitaan hallituksen puheenjohtaja ja varapuheenjohtaja

Hallituksen puheenjohtajaksi valittiin  Laura Reinilä ( 7 E ). Hallituksen varapuheenjohtajaksi valittiin Leena Ruskomaa ( 7 E ).

8.	Valitaan hallituksen muut jäsenet

	Sääntöjen mukaan hallitukseen kuuluu 4-7 jäsentä. Hallituksessa jatkavat:
-	Fred Sundwall 9 F
-	Liisa Huovinen 3 H 
-	Kari Airenne 3 C 
-	Hannele Rajamäki 7 D
Uudeksi hallituksen jäseneksi valittiin Jamina Löfström ( 3 H ).

9.	Valitaan yksi toiminnantarkastaja ja yksi varatoiminnantarkastaja tarkastamaan kuluvan ja tulevan tilikauden tilit

	Valittiin toiminnantarkastajaksi Paavo Norlamo ja varatoiminnantarkastajaksi Kalle Jaakko Heikinheimo.

10.	Vahvistetaan jäsenmaksun ja ainaisjäsenmaksun suuruus

	Päätettiin vuoden 2018 jäsenmaksuksi 20 € ja ainaisjäsenmaksuksi 250 €.

11.	Käsitellään muut kokouskutsussa mainitut asiat

	Kokouskutsussa ei ollut muita asioita

12.	Muut asiat

Muita asioita ei tullut esille.

13. Kokouksen päättäminen

	Puheenjohtaja kiitti osallistujia ja päätti kokouksen klo 18,00.

Vakuudeksi:

	___________________	___________________
	Paavo Norlamo	Hannele Rajamäki
	Kokouksen puheenjohtaja	Kokouksen sihteeri

	Pöytäkirjan tarkastajat

	___________________	___________________
	Märta Heikinheimo	Liisa Huovinen